கைவிடப்பட்ட மந்தைகளும்

கைவிடப்பட்ட மந்தைகளும் பிடுங்கி கரணம் போடும் மேய்ப்பர்களும்.... !  கோடைஇடியிடித்து! வானம் மின்னியது.! பூமி நடுங்கியது.! கரு நாகங்கள் மேலெழுந்து ஊரத்தொடங்கின! நரிகள் பிலாக்கணமிட்டழுதன! மந்தைக் கூட்டம் சிதறியது.......! எது திசை??? எது போகுமிடம்???! தெரியாது திகைத்தன மந்தைகள்.! மேய்ப்பர்களின் கையசைவிற்காய்! ஏங்கித் தவித்தன அவை. ! மேய்ப்பர்களைக் காணவில்லை! கைவிட மாட்டார்கள்.! நம்பிக்கையோடு,! மேய்ப்பர்களைத்தேடத்! தொடங்கின! மந்தைகள்! ! வனாந்தரங்களில்.....! கட்டாந்தரைகளில்....! முகாம்களில்....! காடுகளில்.....! சுடலை வெளிகளில்.....! தெருவோரங்களில்......! எங்கு மேய்ப்பர்கள்???,எங்கு மேய்ப்பர்கள்??? ! தேடித் தேடியே! மந்தைகள்! வாழ்விழந்தன.! எல்லை புகுந்தவை! வக்கிர புத்திக்காரரின்! வக்கிரத்துக்குப் பலியாகிப் போயின. ! பாளும் உயிரைக் கையில் பிடித்து! பசிவயிற்றோடு! நாலு கடலிலும் அலைந்து திரிந்தவற்றை! சிறுகச் சிறுக! கடல் தின்று தீர்த்தது. ! தப்பித்து நீந்தியவைகள்! மாற்று நாட்டு அகதிகள் ஆகின. ! இறுதியாய் வானைப் பிளந்து! மந்தைகளுக்குப் பரிந்துரைக்கப்! புதிய புதிய! மேய்ப்பர்கள் நாலாபுறமும் ......! நானே மீட்பர், நானே மீட்பர்,என! காதுசெவிடுபடக் கூவிச் செபித்தனர். ! வானத்திலிருந்து உங்கள் மேல் இறங்கிவரும்! புதிய மேய்ப்பர்களாகிய நாங்கள் புதிய உபாகமத்தை! உங்களுக்காய் உபதேசிக்கின்றோம். ! உம்மைத் துரத்திய தேசத்தை நாமோ ,! புழுதியும் மண்ணுமாக்குவோம்.! அதை விட்டு உங்களை விலக்கிய! படியால்! அவர்கள் அழியவென நாங்கள் சபிக்கின்றோம். ! பூமியிலுள்ள! எல்லா ராஜ்யங்களிலும்! சிதறுண்டு போன எம் மந்தைகளே! எங்களை ஆதரித்து ஆலிங்கனம் செய்வதால்! உங்களை வெல்வீர் - இன்றேல்! உங்கள் பிணம் ஆகாயத்துப் பறவைகளுக்கும்! பூமியின் மிருகங்களுக்கும் இரையாகும்.! அவைகளை விரட்டு வாரில்லாதோராய் நீங்கள்! துயரப்படுவீர்கள். ! உங்கள் குமாரரும் உங்கள் குமாரத்திகளும்! அந்நிய ஜனங்களுக்கு ஒப்புக்கொடுக்கப்படுவார்கள்.! அவர்கள் உங்களோடு கூட இராமல்! டிஸ்கோக்களிலும், மதுபானச்சாலைகளிலும் படுத்துறங்குவார்கள்..! மொழியை அழித்து முகத்தை இழக்கப்போகிற! அவர்களைச் சிறைப்படச் செய்வோம். ! உங்கள் நிலத்தின் கனியையும்,! உங்கள் பிரயாசத்தின் பலனையும்! நீங்கள் அறியாத ஜனங்கள் புசிக்கும் படிக்கு! நாங்கள் சபிப்போம். ! தப்பிய மந்தைகள் தடுமாறி நடுங்கின! எங்கள் மேய்ப்பர்கள்.......! நல்லவர்களா??! கெட்டவர்களா ??! விடையறியாது தவித்தன! தப்பிய மந்தைகள்